text: Spærret Vejlefjordbro gav lange køer
  06 juni 2013 kl. 05.27
  Det første permante stykke motorvej ved Vejlefjordbroen er klar. Det åbnede torsdag morgen efter 12 timer, hvor motorvejen i nordgående retning var spærret helt for at give plads til asfaltering ved broen.
  I alt 1.800 meter asfalt blev lagt på de tre spor i nordgående retning.
  Afspærringen gav hele aftenen onsdag lange køer, da motorvejstrafikken skulle ledes gennem Vejle by.
  Strækningen mellem Skærup og Vejle Nord mangler kun det sidste asfaltlag og afstribning, før trafikanterne har seks spor at køre på.
  Mellem den 16. juni og den 23. juni er det så de sydgående spors tur til at få asfalt og striber på. Her vil motorvejen ligeledes blive spærret en enkelt nat i sydgående retning.
  Hvis alt går som planlagt, er motorvejsstrækning ved Vejlefjordbroen helt færdig i slutningen af juni.
  Se mere i TV SYD Nyheder kl. 19.30.
  